Document ID: 32005L0007

DIREKTIVA KOMISIJE 2005/7/ES
z dne 27. januarja 2005
o spremembi Direktive 2002/70/ES o določitvi zahtev za določanje vrednosti dioksinov in dioksinom podobnih PCB-jev v krmi
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 70/373/EGS z dne 20. julija 1970 o uvedbi metod vzorčenja in analiz Skupnosti za uradni nadzor krme (1), in zlasti člena 2 Direktive,
ob upoštevanju naslednjega:
(1)
Direktiva Komisije 2002/70/ES z dne 26. julija 2002 o določitvi zahtev za določanje vrednosti dioksinov in dioksinom podobnih PCB-jev v krmi (2) določa posebne določbe glede metod analize, ki jih je treba uporabiti za uradni nadzor, določen v Direktivi 70/373/EGS.
(2)
Postopek vzorčenja, določen v Direktivi Komisije 76/371/EGS z dne 1. marca 1976 o določitvi metod Skupnosti za vzorčenje pri uradnem nadzoru krme (3) se morajo uporabljati za uradni nadzor vrednosti dioksinov in določitev dioksinom podobnih PCB-jev v krmi. Priporočljivo je določiti, naj se uporabljajo zahteve v zvezi s količino glede nadzora snovi ali proizvodov, enakomerno porazdeljenih v krmi.
(3)
Zelo pomembno je, da se o rezultatih analiznega preskušanja poroča in se jih razlaga na enovit način, da se zagotovi usklajeno izvajanje v vseh državah članicah.
(4)
Zato je Direktivo 2002/70/ES treba ustrezno spremeniti.
(5)
Ukrepi, predvideni s to direktivo, so v skladu z mnenjem Stalnega odbora za živilsko verigo in zdravstveno varstvo živali -
SPREJELA NASLEDNJO DIREKTIVO:
Člen 1
Priloge k Direktivi 2002/70/ES se spremenijo skladno s Prilogo k tej direktivi.
Člen 2
1. Države članice sprejmejo zakone in druge predpise, potrebne za uskladitev s to direktivo, najpozneje dvanajst mesecev po začetku veljavnosti Direktive. Komisiji nemudoma posredujejo besedilo navedenih predpisov in korelacijsko tabelo med navedenimi predpisi in to direktivo.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
2. Države članice posredujejo Komisiji besedila predpisov nacionalne zakonodaje, ki jo sprejmejo na področju, zajetem v tej direktivi.
Člen 3
Ta direktiva začne veljati dvajseti dan po objavi v Uradnem listu Evropske unije.
Člen 4
Ta direktiva je naslovljena na države članice.
V Bruslju, 27. januarja 2005

Labels: 7
0
20
6